ชุดที่ ของ ชุด

หนาที่ 1 ของ 4 หนา

สถานีตำรวจนครบาลบางพลัด

1848 แขวงบางพลัด เขตบางพลัด กรุงเทพมหานคร ๑0700

28 พฤษภาคม ๒๕๖๖

**คำสั่งการปฏิบัติการที่** 3 / ๒๕๖๖

**เรื่อง** : แผนป้องกันการโจรกรรมรถยนต์และรถจักรยานยนต์ ของสถานีตำรวจนครบาลบางพลัด

................................................................................................................................................................................

**๑. สถานการณ์**

**๑.๑ สถานการณ์ทั่วไป**

จากสภาพเศรษฐกิจ สังคม การเมืองปัจจุบัน ประกอบกับการขยายตัวของประชากรและผู้ที่หลั่งไหลเข้ามาประกอบอาชีพและพักอาศัยในเขตกรุงเทพมหานครเป็นจำนวนมาก ก่อให้เกิดปัญหาอาชญากรรมรูปแบบต่างๆที่ซับซ้อนและทวีความรุนแรงขึ้น โดยเฉพาะกลุ่มผู้ติดยาเสพติดหรือกลุ่มผู้ใช้แรงงานซึ่งมีรายได้น้อย หรือประชาชนที่  
ตกงาน ติดการพนัน หรือมีหนี้สินล้นพ้นตัว จึงได้ก่อให้เกิดอาชญากรรม ลักทรัพย์ วิ่งราวทรัพย์ ชิงทรัพย์ โดยเฉพาะการก่อเหตุลักทรัพย์รถจักรยานยนต์เพื่อเป็นการป้องกันไม่ให้คดีดังกล่าวเกิดขึ้นในเขตพื้นที่สถานีตำรวจนครบาล  
ธรรมศลา จึงกำหนดแผนเผชิญเหตุ “การประทุษร้ายต่อทรัพย์รถจักรยานยนต์” ขึ้น

**๑.๒ สถานการณ์ (สมมุติฐาน)**

สถานการณ์ กรณีมีคนร้ายกระทำการประทุษร้ายต่อทรัพย์ด้วยการ ลักทรัพย์รถจักรยานยนต์ ซึ่งเหตุการณ์ดังกล่าวเป็นความรับผิดชอบของเจ้าหน้าที่ตำรวจในท้องที่ที่เกิดเหตุ จะต้องพิจารณาปรับแผนการปฏิบัติให้เหมาะสมกับเหตุการณ์ กฎหมาย ระเบียบ คำสั่ง และนโยบายของหน่วยเหนือเพื่อดำเนินการกับเหตุการณ์ และควบคุมสถานการณ์เบื้องต้นได้อย่างเหมาะสม และมีประสิทธิภาพสูงสุด

**๒. ภารกิจ เป้าหมาย**

๒.๑ สถานีตำรวจนครบาลบางพลัด ได้จัดวางมาตรการกำหนดแผนเผชิญเหตุ การปฏิบัติในการแก้ไขปัญหาคนร้ายประทุษร้ายต่อทรัพย์รถจักยานยนต์ ด้านเชิงรุก และแสวงหาความร่วมมือร่วมใจจากประชาชน ให้มีการติดตั้งกล้องวงจรปิด ติดตั้งสัญญาณเตือนภัยกันขโมย ประสานขอความร่วมมือเจ้าของอาคารที่พักอพาร์เมนท์ ห้องเช่า หมู่บ้านจัดสรร ประชาชนในพื้นที่ให้ช่วยดำเนินการเป็นหูเป็นตา เฝ้าระวังเหตุหรือดำเนินการจ้าง พนักงานรักษาความปลอดภัยอีกส่วนหนึ่ง

๒.๒ มอบหมายหน้าที่ให้เจ้าหน้าที่ฝ่ายต่างๆ ในหน่วยร่วมมือในการดำเนินการแก้ไขปัญหาดังกล่าวออกตรวจเสริมในช่วงนอกเหนือเวรยามอีกส่วนหนึ่ง

๒.๓ จัดการฝึกอบรมเจ้าหน้าที่ตำรวจ ผู้ช่วยเจ้าหน้าที่ตำรวจ ให้มีความรู้ ในข้อกฎหมาย ยุทธวิธีการปฏิบัติ ยุทธวิธีการจับกุม การตั้งจุดตรวจค้น การตั้งด่านเคลื่อนที่บริเวณใกล้เคียงที่เกิดเหตุบ่อยครั้ง (ว.43 เคลื่อนที่ ) และการไล่ล่าติดตามคนร้าย

๒.๔ ฝึกฝนผู้ปฏิบัติให้เกิดความเข้าใจในการปฏิบัติหน้าที่ที่ได้รับมอบหมาย และซักซ้อมการปฏิบัติเพื่อให้สามารถปฏิบัติได้อย่างถูกต้อง และเป็นไปตามแผนหรือยุทธวิธีตำรวจ

ชุดที่ ของ ชุด

หนาที่ 2 ของ 4 หนา

**เรื่อง** : แผนป้องกันการโจรกรรมรถยนต์และรถจักรยานยนต์ ของสถานีตำรวจนครบาลบางพลัด

................................................................................................................................................................................

**๓. การปฏิบัติการณ์**

**๓.๑ หน่วยปฏิบัติการณ์**

๓.๑.๑ หน่วยหลัก ได้แก่เจ้าหน้าที่ฝ่ายป้องกันปราบปราม และเจ้าหน้าที่ฝ่ายสืบสวน

๓.๑.๒ หน่วยสนับสนุน ได้แก่เจ้าหน้าที่ฝ่ายจราจร เจ้าหน้าที่ธุรการ และเจ้าหน้าที่ ตชส.

**๓.๒ มาตรการดำเนินการ ก่อนเกิดเหตุการณ์**

๓.๒.๑ ฝ่ายป้องกันปราบปราม ฝ่ายสืบสวน ฝ่ายจราจร และเจ้าหน้าที่ ตำรวจชุมชนสัมพันธ์ สถานีตำรวจนครบาลบางพลัด ร่วมกันฝึกซ้อมแผนเผชิญเหตุ การประทุษร้ายต่อทรัพย์รถยนต์และรถจักรยานยนต์เพื่อให้เกิดประสิทธิภาพสูงสุดสามารถรับสถานการณ์ดังกล่าวได้

๓.๒.๒ เจ้าหน้าที่ฝ่ายป้องกันปราบปราม ฝ่ายสืบสวนฯ เจ้าหน้าที่ตำรวจชุมชนสัมพันธ์ ออกหาข่าวอย่างจริงจัง เมื่อพบบุคคลต้องสงสัยที่พฤติการณ์เชื่อว่าจะก่อเหตุการณ์ เช่น บุคคลที่ประสพสภาวะวิกฤตเศรษฐกิจล้มละลาย บุคคลที่มีปัญหาครอบครัวแตกแยก และมีวิกฤตทางการเงินไม่พอใช้ บุคคลที่มีลักษณะต่อต้านสังคมหัวรุนแรงพวกนี้มักหลงตนเอง บุคคลที่มีสติวิปลาส จิตหลอน มีความเชื่อแบบผิดๆ หรือมีจิตใจหดหู่หมดหวัง บุคคลที่เคยต้องโทษคดีอุกฉกรรจ์ หรือบุคคลซึ่งติดยาเสพติดให้โทษที่มีลักษณะอยากยาจนมีอาการคลุ้มคลั่งทำร้ายบุคคลในครอบครัวประจำ

๓.๒.3 เจ้าหน้าที่ฝ่ายป้องกันปราบปราม เจ้าหน้าที่ตำรวจชุมชนสัมพันธ์ทำหนังสือประชาสัมพันธ์เรื่องการประทุษร้ายต่อทรัพย์รถจักรยานยนต์ตามสถานที่ต่างๆเช่น ห้างสรรพสินค้า อพาร์ทเมนท์ หอพักสถานศึกษา ตลาดนัด ให้เพิ่มความระมัดระวังบุคคลต้องสงสัยที่พฤติการณ์เชื่อว่าจะก่อเหตุการณ์พร้อมทั้งแนะนำให้มีการติดตั้งกล้องวงจรปิด ติดตั้งสัญญาณเตือนภัยกันขโมย ประสานขอความร่วมมือประชาชนในพื้นที่ให้ช่วยดำเนินการเป็นหูเป็นตา เฝ้าระวังเหตุ หรือดำเนินการจ้าง พนักงานรักษาความปลอดภัย รักษาความปลอดภัยอีกส่วนหนึ่ง

**๓.๓ มาตรการดำเนินการขณะเกิดเหตุ**

๓.๓.๑ ฝ่ายป้องกันปราบปราม

๓.๓.๑.๑ รองผู้กำกับการป้องกันปราบปราม ฯ, สารวัตรป้องกันปราบปราม ฯ และหัวหน้าสายตรวจ เจ้าหน้าที่สายตรวจรีบไปยังที่เกิดให้เร็วที่สุด พยายามหาข้อมูลเบื้องต้นของคนก่อเหตุจาก เจ้าทรัพย์ และบุคคลบริเวณที่เกิดเหตุ

๓.๓.๑.๒ รองผู้กำกับการป้องกันปราบปราม ฯ, สารวัตรป้องกันปราบปราม ฯ หัวหน้าสายตรวจและผู้เกี่ยวข้อง ร่วมประชุมวางแผนแนวทางแก้ไข เมื่อถึงที่เหตุ และสรุปข้อมูลรายละเอียด

ชุดที่ ของ ชุด

หนาที่ 3 ของ 4 หนา

**เรื่อง** : แผนป้องกันการโจรกรรมรถยนต์และรถจักรยานยนต์ ของสถานีตำรวจนครบาลบางพลัด

................................................................................................................................................................................

๓.๓.๒ ฝ่ายสืบสวน

๓.๓.๒.๑ รองผู้กำกับการสืบสวน ฯ , สารวัตรสืบสวนฯ หัวหน้าสืบสวน ให้รีบไป ที่เกิดเหตุโดยเร็ว เมื่อรับแจ้งเหตุร้ายทำการซักถามปากคำผู้เสียหายและเก็บกล้องวงจรปิดบริเวณโดยรอบที่เกิดเหตุเพื่อทราบตำหนิรูปพรรณการแต่งกายคนร้านและเส้นทางหลบหนี

๓.๓.๒.๒ รองผู้กำกับการสืบสวน ฯ , สารวัตรสืบสวนฯ จัดเจ้าหน้าที่ฝ่ายสืบสวนออกหาข่าวสารกับกลุ่มคนในที่เกิดเหตุ เช่น ประวัติคนร้าย ประวัติบุคคลผู้ถูกประทุษร้ายต่อทรัพย์ และเฝ้าสังเกตจดจำตำหนิรูปพรรณคนร้าย จำนวนคนร้ายที่ก่อเหตุ

๓.๓.๓ ฝ่ายสอบสวน

๓.๓.๓.๑ ให้ร้อยเวรที่เข้าเวรสอบสวนไปยังที่เกิดเหตุโดยเร็ว เพื่อให้พยานหลักฐานต่างๆ คงอยู่ และเป็นประโยชน์แก่รูปคดี โดยให้ รองผู้กำการสอบสวน ฯ , พนักงานสอบสวน ฯ ควบคุมการสอบสวนอย่างใกล้ชิด

๓.๓.๓.๒ รองผู้กำการสอบสวน ฯ , พนักงานสอบสวน ฯ ประสานหน่วยงานกองพิสูจน์หลักฐานเพื่อเก็บหลักฐานสำคัญๆบริเวณที่เกิดเหตุ หรือตรวจพิสูจน์

๓.๓.๓.3 รอง.ผกก.สอบสวน, พงส.รายงานผลการสอบสวนให้ผู้บังคับบัญชาทราบทันที

๓.๓.๔ ฝ่ายจราจร

๓.๓.๔.๑ สารวัตรจราจร ฯ พิจารณาจัดวางกำลังอำนวยการจราจร บริเวณที่เกิดเหตุเพื่อให้การหาวัตถุพยานหลักฐานต่างๆในที่เกิดเหตุ

๓.๓.๔.๒ สารวัตรจราจร ฯ สั่งการเจ้าหน้าที่สกัดจับตามเส้นทางต่างๆที่คนก่อเหตุอาจใช้เป็นเส้นทางหลบหนี

๓.๓.๕ ฝ่ายธุรการ

๓.๓.๕.๑ สารวัตรอำนวยการ ฯ สั่งการให้เจ้าหน้าที่จัดอุปกรณ์ต่างๆสนับสนุนการปฏิบัติงาน

๓.๓.๕.๒ สารวัตรอำนวยการ ฯ จัดเจ้าหน้าที่ต้อนรับสื่อมวลชน และผู้บังคับบัญชาจัดหาอาหารว่างเช่น น้ำดื่ม กาแฟ หรืออาหาร กรณีมีการแถลงข่าว

**3.4 มาตรการดำเนินการขณะเกิดเหตุ**

3.4.1 ผู้กำกับการ ฯ , รองผู้กำกับการป้องกันปราบปรามฯ, รองผู้กำกับการสืบสวน ฯ, รองผู้กำกับการสอบสวน ฯ เจ้าหน้าที่ผู้เกี่ยวข้องนำข้อมูลรถจักรยานยนต์หายที่ผ่านมา สถานที่ ห้วงเวลา ตำหนิรูปพรรณคนร้ายที่ได้จากกล้องวงจรปิดแต่ละครั้ง เพื่อนำมาวิเคราะห์อาชญากรรม ว่าเป้นคนร้านที่เคยก่อเหตุในพื้นที่หรือไม่ เพื่อวางกรอบการสืบสวนและสอบสวนเพื่อติดตามคนร้ายมาดำเนินคดีต่อไป

**๔. การติดต่อสื่อสาร**

วิทยุสื่อสาร ไลน์ ศูนย์วิทยุกรุงธน วิทยุ สถานีตำรวจนครบาลบางพลัดและโทรศัพท์ ๐๒-424-1108

ชุดที่ ของ ชุด

หนาที่ 4 ของ 4 หนา

**เรื่อง** : แผนป้องกันการโจรกรรมรถยนต์และรถจักรยานยนต์ ของสถานีตำรวจนครบาลบางพลัด

................................................................................................................................................................................

**๕. การบังคับบัญชาสั่งการ**

ผู้กำกับการ สถานีตำรวจนครบาลบางพลัด เป็นผู้อำนวยการเหตุการณ์

รองผู้กำกับการป้องกันปราบปราม สถานีตำรวจนครบาลบางพลัด เป็นรองผู้อำนวยการเหตุการณ์

รองผู้กำกับการสืบสวน สถานีตำรวจนครบาลบางพลัด เป็นรองผู้อำนวยการเหตุการณ์

รองผู้กำกับการสอบสวน สถานีตำรวจนครบาลบางพลัด เป็นรองผู้อำนวยการเหตุการณ์

สารวัตรป้องกันปราบปราม สถานีตำรวจนครบาลบางพลัด เป็นรองผู้อำนวยการเหตุการณ์

สารวัตรสืบสวนสถานีตำรวจนครบาลบางพลัด เป็นรองผู้อำนวยการเหตุการณ์

สารวัตรจราจร สถานีตำรวจนครบาลบางพลัด เป็นรองผู้อำนวยการเหตุการณ์

สารวัตรอำนวยการ สถานีตำรวจนครบาลบางพลัด เป็นรองผู้อำนวยการเหตุการณ์

 สั่ง ณ วันที่ 4 เดือน มกราคม พ.ศ. ๒๕๖๖

พันตำรวจเอก

( อัครพล จั่นเพชร )

ผู้กำกับการสถานีตำรวจนครบาลบางพลัด